OzLabs/hebrew-wiki-articles huggingface dataset:
טנק-דחפור

טנק-דחפור על בסיס ה[[לאופרד 2.]]

טנק-דחפור (בראשי תיבות לא נפוצים: טד"ח) הוא טנק המצויד בכף דחפור ונועד לעבודות עפר ופריצה הנדסית בשדה הקרב. הטנק משלב בין המיגון וקצב התנועה של הטנק, ליכולת העבודה של הדחפור, אם כי הוא פחות יעיל בעבודות עפר מדחפור אמיתי.

בדרך כלל, הסבת טנק לטנק-דחפור נעשית על ידי הוספת כף דחפור לחלקו הקדמי של הטנק. כף דחפור זו היא נמוכה יחסית על מנת לא לפגוע בראות של הנהג ולא להפריע לירי התותח שעל הצריח. מסיבה זו, הספק העבודה של טנק-דחפור נמוך מזה של דחפור כבד, שהכף שלו בדרך כלל גבוהה יותר וגדולה בנפח אותו היא יכולה לדחוף. לעיתים, מוסר הצריח של הטנק ומוחלף במערכות הנדסיות אחרות (כגון זרוע חפירה של מחפר) והטנק משמש ככלי הנדסי בלבד.

טנקי-דחפור משרתים בדרך כלל לצד דחפורים ממוגנים אמיתיים. טנקי-הדחפור משמשים בעיקר לפריצה הנדסית ותמיכה הנדסית עבור כוחות שריון מסתערים (בפרט כאשר נדרשת מהירות ונסיעה למרחקים ארוכים), בעוד שהדחפורים משמשים בעיקר לעבודות עפר גדולות ויסודיות יותר (בפרט כאשר לא נדרשת מהירות ונסיעה למרחקים ארוכים).

בצה"ל שירתו טנקי-דחפור על בסיס M4 שרמן ו-M60 פטון, לצד דחפורי קטרפילר D9. בסוף שנות ה-80 של המאה ה-20 החל צה"ל במיגון הדחפורים, ומאחר שרוב הפעילות המלחמתית עברה ממלחמה כוללת וקרבות הבקעה לעימות מוגבל ולוחמה בשטח בנוי, גברו השימוש וההצטיידות בדחפורים ממוגנים בקרב על פני טנקי-דחפור. כיום, כלי הצמ"ה העיקרי בשירות צה"ל הוא דחפור די-9 משוריין.

== ראו גם ==
* חיל הנדסה
* דחפור די-9 בשירות צה"ל

קטגוריה:כלי רכב הנדסיים משוריינים
קטגוריה:טנקים לפי סוג
קטגוריה:ציוד מכני הנדסי
קרל וולף (זמר)

קרל אבו סמאח (בערבית: كارل أبو سمح, המוכר בשם הבמה קרל וולף; נולד ב-18 באפריל 1979) הוא זמר פופ ומוזיקאי קנדי יליד לבנון.

== קורות חייו ==
וולף נולד בביירות, לבנון. בילדותו המוקדמת עברה משפחתו לדובאי, בעקבות מלחמת האזרחים בלבנון. בגיל 17 היגר למונטריאול, קוויבק ומאז מתגורר שם. החל את דרכו המוזיקלית בקנדה כזמר ליווי ללהקת Dubmatique. משנת 2001 עבד בשיתופי פעולה מוזיקליים, ובשנת 2006 הוציא את אלבום הסולו הראשון שלו "Face Behind the Face". בהמשך הוציא אלבומים נוספים, כיום חתום עם חברת המוזיקה יוניברסל מיוזיק גרופ.

מלבד הופעתו כזמר וככותב שירים פורה, התפרסם וולף גם כמפיק מוזיקלי בעל רקורד עשיר.

בשל מוצאו הערבי, מופיע וולף לעיתים בארצות ערב, שימש כשופט וכמנטור בתוכנית הטלוויזיה עתירת הרייטינג האקדמיה למוסיקה (העולם הערבי), וכן היה בין יוזמי ערוץ MTV Arabia.

== דיסקוגרפיה ==
* Face Behind the Face, 2006 
* Bite the Bullet, 2007 
* Nightlife, 2009 
* Finally Free, 2012.

== קישורים חיצוניים ==

* 

קטגוריה:זמרים קנדים
קטגוריה:זמרים-יוצרים קנדים
קטגוריה:זמרי פופ קנדים
קטגוריה:מפיקים מוזיקליים קנדים
קטגוריה:זוכי פרס המוזיקה של MTV אירופה
קטגוריה:מהגרים מלבנון
קטגוריה:מהגרים לקנדה
קטגוריה:קנדים שנולדו ב-1979
הפיראטים של אדלווייס

לוח זיכרון לחברי התנועה שהוצאו להורג.
תנועת הפיראטים של אדלווייס הייתה תנועה מחתרתית של בני נוער שהחלה לפעול בגרמניה הנאצית בסוף שנות ה-30 של המאה ה-20 כתגובת נגד לנוער ההיטלראי (ההיטלר-יוגנד). חברי התנועה היו בעיקר ממעמד הפועלים והתבדלו מהתנועות הנאציות בסגנון לבושם, בשימוש בסמלים אסורים ובשיריהם, והציעו מידה רבה של חופש ביטוי ומתירנות מינית.

== מאפייני התנועה ==
התנועה התפתחה בהשפעת תנועות נוער אחרות שהתקיימו טרם המשטר הנאצי והתפרקו או הוצאו אל מחוץ לחוק. היא הייתה מאורגנת באופן רופף וקבוצות עצמאיות שונות שהזדהו תחת שם זה קמו במקביל במספר אזורים וקיימו ביניהם קשרים. חלק מהקבוצות נשאו שמות אזוריים כמו 'הנבחוס' מקלן, 'הפיראטים של קיטלבך' מאוברהאוזן ודיסלדורף ו'החבר'ה הנודדים' מאסן. עם זאת לקבוצות השונות הייתה אופנת לבוש משותפת, וכולן השתמשו ב'תג' עם סמל פרח האדלווייס.

התנועה הורכבה בעיקר מנערים בגילאי 14-17 אשר עזבו את ההיטלר יוגנד לאחר שנטשו את ספסל הלימודים, אך היו צעירים עדיין מכדי להיות מגויסים לצבא. בניגוד להיטלר יוגנד ו'ליגת הבנות הגרמניות' שקיימו הפרדה מגדרית, הפיראטים של אדלוויס איפשרו לצעירים משני המינים להפגש ולהתערבב. חברי התנועה היו מתכנסים בפינות רחוב ועסקו גם בטיולים בטבע ומחנות, הרחק מעיני המשטר ותוך התרסה כנגד ניסיון להגבלת התנועה.

סמלי התנועה היו הקוהטה (סוג של אוהל), סגנון לבוש ייחודי ושיריהם שהתריסו כנגד המשטר המפלגה הנאצית בגרמניה. הם היו דומים לנערי הסווינג אך הם התבטאו בעיקר בפרובוקציות שוליות ובסירוב לציית למוסכמות הנאציות. חברי התנועה ראו בהיטלר-יוגנד את יריבם העיקרי ונטו לתפוס את חברי התנועה ואף להכותם . בזמן מלחמת העולם השנייה חלק מחברי התנועה סייעו לעריקים מהצבא הגרמני ואף נהגו לאסוף עלוני תעמולה שהושלכו ממטוסים של בעלות הברית ולפזר אותם בין תיבות הדואר.

== התגובה הנאצית ==
הנאצים ראו בתנועה איום משמעותי והגיבו בדרך כלל בחריפות. הגסטאפו נהג לעצור חשודים בחברות בתנועה ולגלח את ראשם על מנת להשפילם. במקרים מסוימים אף נשלחו למחנות ריכוז או למאסר. ב-1944 הורה הימלר "לשבור" את התנועה ופקד על מעצרם ותלייתם הפומבית של 13 ממנהיגיה. בין המוצאים להורג היו שישה נערים בגיל העשרה שהיו בעברם חברי תנועות נוער שונות. עם זאת פעולות אלה לא הצליחו לשבור את רוח התנועה והיא הוסיפה להתקיים.

== לאחר מלחמת העולם השנייה ==
בניגוד לתקוותיהם של בעלות הברית האדלווייס לא נטו להיות פרו-בריטים או פרו-אמריקנים. המפלגה הקומוניסטית הגרמנית (הק.פ.ד) שהחלה מתהווה לאחר המלחמה חיזרה אף היא אחרי חברי התנועה אך הם סירבו להצטרף לשירותיה בשל רצונם להישאר מחוץ לפוליטיקה והתנגדותם לממסד הקומוניסטי שהחל להתבסס במזרח המדינה. 

ב-2004 הופק סרט קולנוע בשם Edelweiss Pirates המתאר את שורשי התנועה ופועלה.
== קישורים חיצוניים ==

<div style="direction: ltr">
* </div>

== הערות שוליים ==

גרמניה
*
קטגוריה:תנועת נוער
אנדרס גוסטב אקברג

אנדרס גוסטב אקברג (שוודית: Anders Gustaf Ekeberg); 16 בינואר 1767 – 11 בפברואר 1813). כימאי שוודי, מגלה הטנטלום.

==קורות חייו==
אנדרס גוסטב אקברג נולד בסטוקהולם ב-16 בינואר 1767.(לפי אחד המקורותנולד בקרלסקרונה (Karlskrona) שבדרום-מזרח שוודיה). אביו יוזף אריק אקברג היה בונה אניות, אמו הדויג אולריק קילברג. מגלה הארצות השוודי קרל גוסטב אקברג היה דודו.

ב-1784 החל את למודיו באוניברסיטת אופסלה. סיים דוקטורט בהצטיינות ב-1788. מ-1794 היה חבר סגל אוניברסיטת אופסלה. ובמקביל שימש מורה בקולגיום המכרות השוודי (Bergskollegium). באותה שנה מונה לדוצנט (דרגה מקבילה לפרופסור חבר בימינו) לכימיה. ב-1799 הועלה בדרגה כאשר מונה ל- experimentator של המעבדה לכימיה.

אקברג לא נישא מעולם. נפטר באופסלה ב-8 בדצמבר 1818.

==פעילותו המדעית== 
עבודת הדוקטורט שלו עסקה בשמנים צמחיים. בהמשך, תחום המחקר העיקרי שלו היה אנליזה של מינרלים. היה המנחה בעבודת הדוקטורט של ברצליוס הנחשב לאחד מאבות הכימיה המודרנית. רוב מאמריו הופיעו בפרסומי האקדמיה המלכותית השוודית למדעים.

ב-1802 גילה את תגליתו המדעית החשובה. גילוי יסוד מתכתי חדש שהוא נתן לו את השם טנטלום.

==עוד משהו== 
בנוסף לפעילותו המדעית עסק אקברג גם בכתיבת שירה.

==פרסים ואותות הוקרה==
ב-1799 נבחר לחבר האקדמיה המלכותית השוודית למדעים.

==קישורים חיצוניים==

* 
* 
* 

==הערות שוליים==

קטגוריה:חברי האקדמיה המלכותית השוודית למדעים
קטגוריה:כימאים שוודים
קטגוריה:מגלי יסודות כימיים
קטגוריה:בוגרי אוניברסיטת אופסלה
קטגוריה:סגל אוניברסיטת אופסלה
קטגוריה:ילידי 1767
קטגוריה:שוודים שנפטרו ב-1813
Ő

Ő ő היא אות לטינית שקיימת בהונגרית וב-IPA.

==שימוש האות==
Ő ő מסומן באותיות Oo עם סימן הטעמה עילי כפול.

בהונגרית, Ő ő משמש לביטוי ארוך של התנועה Öö ונחשב כאות בפני עצמה.

==ראו גם==
* סימן דיאקריטי

==קישורים חיצוניים==

קטגוריה:סימנים דיאקריטיים
קטגוריה:שפות סלאביות

O
אריה ליב ברנשטיין

אריה לֶיְבּ (לֶייבּל) ברנשטיין (כ"ז בכסלו תרנ"א, 9 בדצמבר 1890 – 16 במאי 1965) היה עגלון ביפו ובתל אביב, מראשוני המתנדבים לגדוד נהגי הפרדות וחבר בניל"י.

==קורות חיים==

אריה ברנשטיין נולד בעיר העתיקה בירושלים, בנם של יוספה ויהושע הכהן ברנשטיין, יליד חברון. עוד בראשית ילדותו עברו הוריו ליפו ולאחר מכן לרמלה, שם החזיק אביו את ה"חאן", תחנת עגלות. למד בבית הספר למל בירושלים. לאחר מכן עבד ביקבי ראשון לציון ובחקלאות והיה מהעגלונים היהודים הראשונים ביפו ואחר כך בתל אביב. ב-1912 נישא לנחמה בת צבי גינצבורג. עם פרוץ מלחמת העולם הראשונה גורש עם אשתו ובנו מארץ ישראל למצרים בגלל אזרחותו הרוסית. באלכסנדריה היה מראשוני המתנדבים לגדוד נהגי הפרדות היהודי ונלחם במסגרתו בגליפולי. אבשלום פיינברג, שהגיע ב-1916 למצרים, גייס אותו למחתרת ניל"י, ובמסגרתה פעל ברנשטיין להעברת כסף וכלי נשק ליהודים בארץ ישראל ולקבלת מידע מהם, מידע שהועבר לבריטים. לאחר המלחמה היה מראשוני החוזרים לארץ עם הצבא הבריטי.

במאורעות תרפ"א נתפס על ידי כנופיה ערבית, אך ניצל הודות להיכרותו עם מפקדהּ. בשנת 1927 נקטעה רגלו עקב מחלה שהחלה בעת שירותו בניל"י, ומאז היה מרותק לביתו.

ברנשטיין נפטר בחודש מאי 1965, ונקבר בדברת.

ילדיו הם בן ציון ענבר ("בנץ", מפקד גדוד 22 של כרמלי במלחמת העצמאות), יהושע, בתיה כהן ויוספה שוורצמן.

==קישורים חיצוניים==
* 
* (נקרולוג)

==הערות שוליים==

קטגוריה:אנשי ניל"י
קטגוריה:לוחמי גדוד נהגי הפרדות
קטגוריה:אנשי היישוב ילידי הארץ
קטגוריה:בוגרי בית הספר למל
קטגוריה:אישים הקבורים בקיבוצים
קטגוריה:ישראלים שנולדו ב-1890
קטגוריה:ישראלים שנפטרו ב-1965
אריה צידון

אריה צידון (צימֶל) (נולד ב-15 ביולי 1939 בחיפה) הוא קצין צה"ל בדימוס בדרגת תת-אלוף, שכיהן כמפקד סיירת חרוב וכמפקד חטיבת הצנחנים.
== קורות חייו ופועלו ==
צידון נולד בחיפה ולמד בבית הספר הריאלי ובתיכון בסמ"ת שבעירו. צידון התגייס לצה"ל בשנת 1957 במסגרת גרעין נח"ל, לאחר קורס מ"כים פנה לדני מט וביקש לעבור לחטיבת הצנחנים. לאחר קורס קצינים שירת כמפקד מחלקה בגדוד הנח"ל המוצנח. בהמשך שימש כמפקד פלוגה בגדוד ובשנת 1962 שימש כקצין מבצעים חטיבתי. בשנים 1965-1963 היה צידון מפקד סיירת צנחנים
. בשנים 1967-1965 שימש סגן מפקד גדוד 890 ובמלחמת ששת הימים פיקד על סיירת חרוב, אשר לחמה בגזרת לטרון ורמאללה. בספטמבר 1968 מונה צידון למפקד גדוד הנח"ל המוצנח במקומו של משה פלס (סטמפל) שנפל יחד עם 5 חיילים נוספים מהגדוד במהלך מרדף בבקעה, הוא פיקד על הגדוד בין היתר במבצע תרנגול 53. בשנת 1971 שימש כראש ענף מבצעים במטה הכללי. במלחמת יום הכיפורים שימש כסגנו של קצין חי"ר וצנחנים ראשי, תא"ל עמנואל שקד והיה ממתכנני מבצע קינוח לכיבוש החרמון. ב-1973 מונה למפקד חטיבת הצנחנים, מיד לאחר המלחמה, לאחר שהמח"ט עוזי יאירי ביקש לעזוב את התפקיד. ב-1975 מונה לקצין אג"ם פיקוד המרכז. יצא ללימודים באוניברסיטת בר-אילן, בשנת 1978 מונה לסגן מפקד המכללה הבין-זרועית לפיקוד ולמטה, בהמשך קודם לדרגת תא"ל, מונה להקים אוגדת מילואים בפיקוד המרכז ופיקד עליה עד שחרורו ב-1982. 

לאחר שחרורו שימש מנהל בחברה עסקית ויו"ר מושב אורות. היה ממייסדי ארגון "בני אברהם" שפעל לקידום שיתוף פעולה בין ישראל למדינות הסביבה הערביות והפלסטינים.

אריה צידון נשוי לעטרה, חברתו לגרעין "גדיש", והוא אב לארבעה.

==קישורים חיצוניים==
* [https://web.archive.org/web/20131009224304/http://www.zanhanim.org.il/show_item.asp?levelId=43935&itemId=252&itemType=0 קורות חייו], מתוך האתר הרשמי של חטיבת הצנחנים.
* יואל פיקסלר (עורך), [https://www.academia.edu/12888322/%D7%A1%D7%A4%D7%A8_%D7%9E%D7%91%D7%A6%D7%A2_%D7%AA%D7%A8%D7%A0%D7%92%D7%95%D7%9C_53 תרנגול 53, המבצע להבאת המכ"ם ממצרים, 27-26 בדצמבר 1969], רחובות, 2009
* .

== הערות שוליים ==

קטגוריה:מפקדי חטיבת הצנחנים
קטגוריה:מפקדי סיירת צנחנים
קטגוריה:מפקדי סיירת חרוב
קטגוריה:מפקדי אוגדות
קטגוריה:מפקדי גדודים בחטיבת הצנחנים
קטגוריה:קציני אג"ם של פיקוד המרכז
קטגוריה:בוגרי בסמ"ת
קטגוריה:ישראלים שנולדו ב-1939
קטגוריה:מפקדי גדודים במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
תותים ושוקולד

תותים ושוקולד (בספרדית: Fresa y chocolate) הוא סרט קולנוע בבימויים של הבמאים הקובנים תומאס גוטיירס אלאה וחואן קרלוס טביו ובהפקה משולבת קובנית-ספרדית-מקסיקנית. הסרט יצא לאקרנים ב-1994, והוא מבוסס על הסיפור הקצר "El Lobo, el bosque y el hombre nuevo" ("הזאב, היער והגבר החדש"; הופץ בעברית גם כן בשם "תותים ושוקולד"), שכתב סנל פאס. פאס גם כתב את התסריט. את המוזיקה המלווה את הסרט כתב חוסה מריה ויטייר.

==עלילה==
עלילת הסרט מתרחשת בהוואנה ב-1979. דוד (ולדימיר קרוס), צעיר החבר במפלגה הקומוניסטית של קובה מגיע לגלידריה "קופליה" שברובע ודאדו. הוא פוגש שם את דייגו (חורחה פרוגוריה) ותמה מדוע דייגו בוחר בגלידה בטעם תות, ביום שבו הגלידרייה מציעה מצרך נדיר - גלידה בטעם שוקולד. עד מהרה מתברר לו כי דייגו הוא הומוסקסואל שמתנגד למשטר קסטרו. דייגו, שנמשך לדוד, מזמין אותו לביתו. דוד נרתע מכך, אך דמותו של דייגו מסקרנת אותו. דווקא חברו למפלגה, מיגל (פרנסיסקו גטורנו) מעודד אותו ללכת אליו, כדי שיוכל לעקוב אחריו ולאסוף מידע על פעילותו נגד המשטר. ככל שהם ממשיכים להיפגש, זונח דוד את רעיון הריגול ואילו דייגו מבין שלא יצליח לפתות את דוד. בין השניים נרקמת ידידות, ודייגו מצליח לעורר בדוד ספקות לגבי המשטר. בסופו של דבר, מצליח דייגו לעזוב את קובה, והשניים נפרדים.

==פרסים==
"תותים ושוקולד" היה הסרט הקובני הראשון, ונכון לשנת 2011 - היחיד, שהיה מועמד לפרס אוסקר לסרט הזר הטוב ביותר. הוא היה מועמד גם לפרס דב הזהב בפסטיבל ברלין, וזכה בפרס דב הכסף מטעם חבר השופטים ובפרס טדי. כן זכה בפרס גויה לסרט הזר הטוב ביותר בשפה הספרדית, בפרס השופטים בפסטיבל סאנדנס, בפרס קונדור הכסף מטעם מבקרי הקולנוע הארגנטינאים בקטגוריית הסרט הזר הטוב ביותר ובשישה פרסים בפסטיבל גרמאדו (בחירת הקהל, בחירת המבקרים, הסרט הלטיני הטוב ביותר, השחקן הטוב ביותר (לקרוס ולפרוגריה) ושחקנית המשנה הטובה ביותר (למירטה איבארה). כן זכה הסרט בשמונה פרסים בפסטיבל הוואנה לקולנוע, בהם פרס הסרט הטוב ביותר, הבמאי הטוב ביותר, השחקן הטוב ביותר (לפרוגוריה), שחקנית המשנה הטובה ביותר ובחירת הקהל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קובה: תרבות
קטגוריה:סרטי להט"ב
קטגוריה:סרטי 1994
קטגוריה:זוכי פרס גויה: הסרט הזר דובר הספרדית הטוב ביותר
קטגוריה:זוכי פרס טדי
ג'ון תומאס

ג'ון תומאס (באנגלית: John Thomas; נולד: 8 בספטמבר 1975) הוא כדורסלן עבר אמריקאי בגובה 2.06 מ' ששיחק בעמדות הפאוור פורוורד והסנטר.

==ביוגרפיה==
תומאס נולד במיניאפוליס, מינסוטה שבארצות הברית. למד באוניברסיטת מינסוטה בין השנים 1993–1997 ושיחק במדי ה"גולדן גופרס", בה היה הקפטן של הקבוצה והוביל אותה לחצי גמר ה-NCAA בעונת 1996/1997. 

ב-1997 נבחר בדראפט ה-NBA כבחירה ה-25 מהסיבוב הראשון בידי קבוצת ניו יורק ניקס, שהעבירה אותו בטרייד לבוסטון סלטיקס. בעונת 1997/1998 שיחק עבור הסלטיקס, אך ב-1998 הועבר לטורונטו ראפטורס בה שיחק עד תום עונת 1999/2000.

בעונת 2001/2002 שיחק בעבור Diablos de La Vega מהרפובליקה הדומיניקנית. ב-2002 שיחק בעבור Xinjiang Flying Tigers המייצגת את העיר אורומצ'י מהליגה הסינית. בעונת 2002/2003 שיחק בעבור הדקוטה וויזארדס מליגת ה-CBA. בעונת 2003/2004 שיחק בעבור סנט ז'וזפ ז'ירונה מליגת ה-ACB. 

בעונת 2004/2005 שב לשחק ב-NBA במדי המינסוטה טימברוולבס. במהלך שנת 2005 עבר לממפיס גריזליס. בעונת 2005/2006 שיחק במדי האטלנטה הוקס. ב-2006 עבר לניו ג'רזי נטס. בעונת 2007/2008 עבר לשחק במדי קולורדו 14' מליגת הפיתוח של ה-NBA.

בעונת 2009/2010, בגיל 34, עבר לשחק בהפועל חולון. בינואר 2011 חתם בקבוצת אריס סלוניקי מליגת העל היוונית, ממנה שוחרר במהלך העונה וחתם בהפועל ירושלים עד לתום עונת 2011/2012. בעונת 2012/2013 עבר לשחק במדי Jeonju KCC Egis מדרום קוריאה ובתום העונה פרש מכדורסל מקצועני.

ב-2014 נבחר לשמש כ"מתאם הלאומי" של ליגת ה-"Ultimate Hoops", ליגת כדורסל אמריקאית לשחקנים מבוגרים. ב-2015 התמנה ל"מנהל האימונים הלאומי" של הליגה הזו.

==קישורים חיצוניים==

== הערות שוליים ==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מינסוטה
קטגוריה:כדורסלני בוסטון סלטיקס
קטגוריה:כדורסלני טורונטו ראפטורס
קטגוריה:כדורסלני דקוטה ויזארדס (CBA)
קטגוריה:כדורסלני ז'ירונה
קטגוריה:כדורסלני מינסוטה טימברוולבס
קטגוריה:כדורסלני ממפיס גריזליס
קטגוריה:כדורסלני אטלנטה הוקס
קטגוריה:כדורסלני ניו ג'רזי נטס
קטגוריה:כדורסלני קולורדו 14'
קטגוריה:כדורסלני הפועל חולון
קטגוריה:כדורסלני אריס סלוניקי
קטגוריה:כדורסלני הפועל ירושלים
קטגוריה:בחירות דראפט של ניו יורק ניקס
קטגוריה:מינסוטה: כדורסלנים
קטגוריה:אמריקאים שנולדו ב-1975
לוי חופש

לוי חופש (נולד ב-30 במאי 1934) הוא קצין צה"ל בדימוס בדרגת אלוף-משנה, שכיהן כמפקד חטיבת הצנחנים.

==שירות צבאי==
חופש נולד וגדל בקיבוץ אפיקים. עם גיוסו לצה"ל בחר לשרת בנח"ל. חופש עבר מסלול הכשרה כלוחם, קורס מ"כים חי"ר וקורס קצינים. עם סיום הקורס מונה להתנדב לצנחנים לגדוד 890 שבפיקוד אריאל שרון. חופש השתתף ברבות מפעולות התגמול שביצעו הצנחנים. הוא לחם בפעולת כיסופים, כנגד מוצב מצרי מבוצר, ולאחריה מונה למפקד מחלקה בפלוגה ד' שבפיקוד מוטה גור. בהמשך השתתף חופש במבצע חץ שחור, כנגד מחנה הצבא המצרי ברצועת עזה וב"מבצע אלקיים" שנערך ב-31 באוגוסט 1955 כנגד משטרת חאן-יונס. במבצע עלי זית לחם כמפקד מחלקה בפלוגה א' של גדוד 890 (פלוגת הסיור), הוטל על הכח בפיקודו לכבוש את אחד ממוצבי כורסי. לאחר מכן שימש כסמ"פ בגדוד הנח"ל המוצנח בצנחנים. מבצע קדש היה חופש מפקד פלוגת קורס המ"כים של הנח"ל המוצנח שהיוותה חלק מגדוד ד' בפיקוד אהרן דוידי. על לחימתו בראש פלוגתו בקרב המיתלה הוענק לו צל"ש אלוף.

במלחמת ששת הימים היה חופש מפקד גדוד 65 בחטיבה 80, חטיבת מילואים של הצנחנים. חופש פיקד על גדודו בפשיטה המוסקת של חטיבה 80 על סוללות הארטילריה המצריות בקרב אום-כתף. בהמשך המלחמה עלה עם גדודו לרמת הגולן. הגדוד כבש את מוצב דרבשיה (מול קיבוץ גונן) כמעט ללא קרב ואת מוצב ג'לבינה (מול דרדרה) לאחר קרב. בשנים 1972-1971 שימש חופש כמפקדה של חטיבת הצנחנים הסדירה.

==לקריאה נוספת==
* מרדכי גור, פלוגה ד, הוצאת משרד הביטחון, 1977.

==קישורים חיצוניים==
* [https://yomkipurwar.mod.gov.il/Persons/Pages/LeviHofesh.aspx?query=%D7%9C%D7%95%D7%99+%D7%97%D7%95%D7%A4%D7%A9 לוי חופש] באתר [https://yomkipurwar.mod.gov.il/Pages/default.aspx "50 שנה למלחמת יום הכיפורים"] של ארכיון צה"ל ומערכת הביטחון, יולי 2024
* [https://web.archive.org/web/20131009224253/http://www.zanhanim.org.il/show_item.asp?levelId=43935&itemId=250&itemType=0 לוי חופש], מתוך האתר הרשמי של חטיבת הצנחנים.
* מיכל איטקין, , 18 בפברואר 2016, כפי שהועלה ב"אתר הגבורה".

== הערות שוליים ==

קטגוריה:מפקדי חטיבת הצנחנים
קטגוריה:ישראלים שנולדו ב-1934
קטגוריה:מפקדי פלוגות במלחמת סיני
קטגוריה:מעוטרי צל"ש אלוף
קטגוריה:מפקדי גדודים במלחמת ששת הימים
קטגוריה:חיילי חיל הרגלים במלחמת סיני
קטגוריה:חיילי חיל הרגלים במלחמת ששת הימים
ZIP (פורמט)

ממוזערZIP הוא פורמט קובץ המשמש לשמירת ארכיון, כלומר קובץ אשר יכול להכיל מספר רב של קבצים, בצורה דחוסה. הפורמט של ZIP תומך במספר אלגוריתמים לדחיסה. הפורמט הופיע לראשונה בשנת 1989 בתוכנת PKZIP לסביבת DOS, אולם מאז הופיעו מימושים רבים אחרים שלו. מיקרוסופט כללה ב-Microsoft Windows תמיכה מובנית ב-ZIP מאז 1998. נוסף על כך, קיימים מימושים רבים לפורמט, בהם WinZip לסביבת חלונות, Info-ZIP החופשי לסביבת יוניקס ועוד. הוא הפך לחלק מתקנים רבים, כגון JAR (ארכיון Java).

קובצי ZIP מסתיימים בדרך כלל בסיומת הקובץ <code dir="ltr">.zip</code>, ובתקן MIME הוא מזוהה כ-<code>application/zip</code>.

==היסטוריה==
ZIP נוצר על ידי פיל כץ בחברת PKWARE. הפורמט נוצר לאחר שהוא ספג תביעות משפטיות שטענו כי מוצר הארכוב שפתח הוא העתק של תוכנת דחיסה אחרת בשם ARC. השם zip, אשר משמעותו באנגלית היא "לזוז במהירות גבוהה", הוצע לכץ על ידי חברו. התמיכה הראשונה בפורמט נכללה בתוכנה PKZIP 0.9, בשנת 1989. הפורמט שוחרר לרשות הציבור עוד באותה השנה, אך חלק מהתכונות נשארו מוגנות בפטנט.

==ראו גם==
* אלגוריתם למפל-זיו
* gzip

==הערות שוליים==

קטגוריה:דחיסת נתונים
קטגוריה:פורמטי קבצים
Stronger (אלבום של קלי קלרקסון)

Stronger הוא אלבום האולפן החמישי של זמרת הפופ האמריקאית קלי קלרקסון, אשר יצא לאור ב-21 באוקטובר 2011 באוסטרליה ובשאר המדינות ב-24 באוקטובר 2011.

הסינגל הראשון מהאלבום הוא "Mr. Know It All" אשר יצא ב-5 בספטמבר 2011 ובשיאו הגיע לעשירייה הראשונה של בילבורד הוט 100 בבריטניה ודורג במקומות הראשונים באוסטרליה.

הסינגל השני מהאלבום הוא "" אשר יצא ב-4 באוקטובר 2011 .

השיר נכנס למצעד בילבורד הוט 100 וקנדיאן הוט 100 במקום 64, בנוסף השיר זכה להצלחה באוסטרליה כאשר דורג במקום ה-21 ומקום 26 בניו זילנד.

== רקע האלבום ==
קלרקסון החלה בכתיבת החומרים החדשים במהלך נובמבר 2009 במהלך סיבוב ההופעות שלה, וסיימה להקליט את שירייה בפברואר 2011.

מועד יציאת האלבום נדחה מספר פעמים אך עם השקתו קיבל ביקורות חיוביות ואהודות בקרב המבקרים והמעריצים.

האלבום מכר ביציאתו כ-30,000 עותקים בבריטניה בשבוע הראשון ליציאתו ובארצות הברית מעל ל-163,000 עותקים.

== רשימת רצועות ==

==קישורים חיצוניים==

קטגוריה:אלבומי קלי קלרקסון
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי טובי גד
קטגוריה:אלבומים שהופקו על ידי רודני ג'רקינס
קטגוריה:זוכי פרס גראמי לאלבום הפופ הווקאלי של השנה
קטגוריה:אלבומי חברת RCA רקורדס
קובץ מניפסט

במחשוב, קובץ מניפסט (באנגלית: Manifest File) הוא קובץ המכיל מטא-דאטה והגדרות על קבוצת קבצים הבאים כיחידה.

קובצי מניפסט נפוצים בשימושים רבים בתוכנה בהם בין היתר:
*בהפצות לינוקס שונות נפוץ השימוש במערכות ניהול חבילות המאפשרות להפיץ תוכנה, חבילות מוגדרות באמצעות קובץ ארכיון המכיל גם קובץ מניפסט. 
*בפלטפורמת ג'אווה, קובץ מניפסט נקרא MANIFEST.MF ומאוכסן יחד עם קובצי ארכיון מסוג JAR. הוא קיים בתת-ספרייה של קובץ ה-JAR.

קטגוריה:פורמטי קבצים
סי. אס. לי

צ'ארלס "צ'ארלי" סאונג-הי לי (באנגלית: Charles "Charlie" Seung-hee Lee; נולד ב-30 ביוני 1971 בעיר צ'ונגג'ו בקוריאה הדרומית) הוא שחקן קוריאני-אמריקני המוכר מקצועית בשם סי. אס. לי (באנגלית: C. S. Lee).

== ביוגרפיה ==
משחק נעשה תשוקתו העיקרית של לי כבר בשנתו האחרונה בבית הספר התיכון Hudson's Bay High School בוונקובר, וושינגטון, בתקופה בה שיחק פוטבול. הוא למד ב"מכללת קורניש לאמנויות" (Cornish College of the Arts) על מלגת משחק וסיים עם תואר בוגר באמנויות (Bachelor of Fine Arts). לי המשיך את לימודי המשחק בבי"ס ייל לדרמה (Yale School of Drama) שם סיים תואר מאסטר באמנויות (Master of Fine Arts). לאחר מכן בילה את שמונה השנים הבאות בניו יורק, שם לקח חלק בקבוצות תיאטרון שונות כמו גם בטלוויזיה ובקולנוע.

הוא נשוי ללארה צ'ו.

== קריירה ==
ב-2006, בעונה הראשונה של סדרת המתח "דקסטר", קיבל לי תפקיד מרכזי כווינסנט מסוקה, מדען משפטי (מז"פ) הידוע בשל חוש ההומור הגס שלו. לי שיחק גם את ד"ר בא בסדרת הדרמה של רשת HBO "הסופרנוס". בסרט המתח "The Unborn" (משנת 2009) שיחק לי את ד"ר לסטר קלדוול.

תפקידי משחק נוספים שלו כללו הופעות חוזרות בסדרת המשטרה "חוק וסדר" כאיש המז"פ טורוט, כרוקח וכקני צ'ן (בין השנים 1998-2002). לי הופיע גם בסדרה "חוק וסדר: כוונה פלילית" (Law & Order: Criminal Intent) בתור; הבלש צ'וי, הבלש מאט סח והבלש מייק לאו (בין השנים 2004-2006).
הוא הופיע בתור הארי טאנג, קולגה של צ'אק, בקומדיית הריגול של רשת NBC, "צ'אק". כסגן של מונק, בפרק "מר מונק במנוסה (חלק ראשון)" בסדרה "מונק". בסדרה "היחידה" (The Unit) של רשת CBS, שיחק לי תפקיד משני כצוללן דרום קוריאני בפרק 13, עונה שנייה. 

בשנת 2019 שיחק בסרט "בואו איך שאתם" את דמותו של רוג'ר. בשנת 2020 גילם את האב צ'י בסרט "ועכשיו כולם ביחד".

בשנת 2022 שיחק בתפקיד אורח של לי ג'ונג לי בעונה השלישית של סדרת המדע בדיוני "עבור כל האנושות" מבית אפל TV פלוס; שנה לאחר מכן, ב-2023, שב לתפקיד מרכזי יותר בעונה הרביעית.

בשנת 2023 ביצע הופעת אורח בסדרת המדע-בדיוני "זינוק לאתמול" <small>(אנ')</small> המהווה גרסה מחודשת לסדרה באותו שם ששודרה בשנות התשעים ברשת NBC.

בשנת 2024, הופיע בתפקיד אורח בתור מאסטר קים סון יונג בעונה השישית של הסדרה המצליחה, קוברה קאי.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא דרום קוריאני
קטגוריה:בוגרי מכללת קורניש לאמנויות
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1971
מנחם זטורסקי

מנחם זטורסקי (1946 – 24 בפברואר 2001) היה קצין צה"ל בדרגת תת-אלוף. מפקד חטיבת הצנחנים, בה שירת מאז גיוסו, ואחר כך מפקד אוגדה משוריינת 370, ומפקד פיקוד הנח"ל. בעל עיטור העוז על חלקו במבצע אביב נעורים.

== קורות חייו ==
מנחם זטורסקי נולד בתל אביב וגדל בחולון. התגורר בקיבוץ ניר אליהו אליו הגיע במסגרת גרעין נח"ל. עם גיוסו לצה"ל התנדב לצנחנים ושירת בגדוד הנח"ל המוצנח (גדוד 50). בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב זטורסקי לצנחנים כמפקד מחלקה בגדוד הנח"ל המוצנח. זטורסקי לחם במלחמת ששת הימים ובמלחמת ההתשה והיה למפקד פלוגה בצנחנים. ב-1971 מונה למפקד פלחה"ן צנחנים.

בשנת 1973 השתתף במבצע אביב נעורים במסגרת כוח הצנחנים, בפיקוד אמנון ליפקין-שחק, שתקף את בנין מפקדת ארגון החזית העממית לשחרור פלסטין בביירות (יעד "גילה"). כמפקד פלוגת ההנדסה החטיבתית, הוטלה על זטורסקי האחריות להריסת הבניין בן 7 הקומות, באמצעות חומרי נפץ. למרות שנפתחה על הכוח אש כבדה, והוא סבל מנפגעים, הפעולה הושלמה בהצלחה, והבניין פוצץ על עשרות המחבלים שהיו בו. על פעולתו במבצע הוענק לזטורסקי עיטור העוז.

במלחמת יום הכיפורים לחם כסגנו של יורם יאיר מפקד גדוד הנח"ל המוצנח. ב-1976 מונה למפקד גדוד הנח"ל המוצנח. לאחר מכן שימש כסגנו של מפקד חטיבת הצנחנים, אמנון ליפקין שחק, בין היתר במבצע ליטני. לאחר מכן הועלה זטורסקי לדרגת אל"ם ובשנים 1983–1984 פיקד על חטיבת הנח"ל. בשנים 1984–1985 פיקד זטורסקי על חטיבת הצנחנים. בהמשך בשנים 1988 עד 1989 שימש כמפקד אוגדה 370 בדרגת תא"ל. בשנת 1990 מונה למפקד פיקוד הנח"ל.

כמפקד פיקוד הנח"ל היה מעורב מקרוב בשינויים הארגוניים והאנושיים בחטיבת הנח"ל, שכללו את הקמת גדוד הנח"ל המוצנח בחטיבה לאחר העברתו מחטיבת הצנחנים, הקמת הפלנ"ט והחה"ן וכן את הקמת בסיס האימונים החטיבתי. בשנת 1992, בעקבות ליל הקילשונים, המליץ הקצין הבודק, נחמיה תמרי, כי בתיקו של זטורסקי תירשם הערה פיקודית. באוגוסט 1995 סיים את תפקידו ופרש מצה"ל. בשנת 2001 נפטר במפתיע בקיבוצו.

== הערות שוליים ==

קטגוריה:מפקדי חטיבת הצנחנים
קטגוריה:מפקדי חטיבת הנח"ל
קטגוריה:מעוטרי עיטור העוז
קטגוריה:מפקדי פיקוד הנח"ל
קטגוריה:מפקדי גדודים בחטיבת הצנחנים
קטגוריה:תתי-אלופים בצה"ל
קטגוריה:חברי גרעיני נח"ל
קטגוריה:ניר אליהו: אישים
קטגוריה:אישים הקבורים בקיבוצים
קטגוריה:ישראלים שנולדו ב-1946
קטגוריה:ישראלים שנפטרו ב-2001
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
חנן קריסטל

חנן קריסטל (נולד ב-18 באוגוסט 1943) הוא עיתונאי, פרשן פוליטי, פרשן ספורט ומרצה ישראלי.

==ביוגרפיה==
קריסטל נולד, גדל והתחנך בתל אביב. עם גיוסו לצה"ל שובץ בחטיבת גולני. בגולני עבר מסלול הכשרה כלוחם. לאחר שחרורו מהצבא השלים לימודי תואר ראשון במדע המדינה ובסוציולוגיה מהאוניברסיטה העברית בירושלים. בשנת 1973 קיבל תואר שני במדע המדינה מהאוניברסיטה העברית.

משנת 1971 שימש כפרשן ספורט בתוכנית הרדיו שירים ושערים ברשת ב' של קול ישראל.

מ-1977 סיקר קריסטל, במעמד של פרשן פוליטי של קול ישראל, את כל מערכות הבחירות לכנסת, את מערכות הבחירות הפנים מפלגתיות ואת מערכות הבחירות לרשויות המקומיות בישראל. במהלך השנים 1984–1993 שימש קריסטל כפרשן פוליטי של העיתון "חדשות". בסוף יוני 2021, בגיל 77, יצא לגמלאות.

קריסטל משמש כמרצה בנושא פוליטיקה ותקשורת ישראלית במסלול האקדמי המכללה למינהל, כמרצה בחוג למדע המדינה באוניברסיטת תל אביב, באוניברסיטת בר-אילן ובאוניברסיטה העברית בירושלים.

== קישורים חיצוניים ==

* [http://www.news1.co.il/Archive/006-D-262-00.html קריסטל חנן] באתר חדשות מחלקה ראשונה
*

==הערות שוליים==

קטגוריה:בוגרי האוניברסיטה העברית בירושלים
קטגוריה:סגל קול ישראל
קטגוריה:סגל חדשות
קטגוריה:פרשני כדורגל ישראלים
קטגוריה:פרשני ספורט ישראלים
קטגוריה:שירים ושערים
קטגוריה:פרשנים פוליטיים ישראלים
קטגוריה:סגל אוניברסיטת בר-אילן: מדעי המדינה
קטגוריה:סגל אוניברסיטת תל אביב: מדע המדינה
קטגוריה:סגל האוניברסיטה העברית בירושלים: מדע המדינה
קטגוריה:סגל תאגיד השידור הישראלי - כתבי כאן חדשות
קטגוריה:ישראלים שנולדו ב-1943
ארגון הרוקחות בישראל

ארגון הרוקחות בישראל הוא ארגון מקצועי המייצג ומאחד את מגזרי הרוקחות השונים בארץ. הארגון נוסד בשנת 1997 ומטרתו העיקרית היא לקדם את מקצוע הרוקחות ולשפר את מעמדם של הרוקחים בישראל. בין חברי הארגון נמנים רוקחים מכל מגזרי הרוקחות בארץ - רוקחות קהילתית (רשתות הפארם ובתי מרקחת פרטיים), רוקחות קלינית ובתי חולים, תעשייה וסטודנטים לרוקחות.

== מטרות הארגון ==
לפי הצהרת הארגון, הארגון פועל לחיזוק מעמדם ותדמיתם של הרוקחים ומקצוע הרוקחות בעיני הציבור בישראל ולרווחת אזרחי ישראל וקידום הבריאות. הארגון פועל להעמקת הידע המקצועי, העיוני והמעשי, של הרוקחים ויישומו הלכה למעשה בכל תחומי העשייה הרוקחית בהתאם להתפתחויות המקצועיות, הרפואיות והחברתיות בארץ ובעולם.

== מבנה הארגון ==

אחת לשנתיים מתנהלות בחירות כלליות, בהן רשאים להצביע כל חברי הארגון, ובהן נבחרת מועצת הארגון אשר מונה 15 חברים. מתוך המועצה נבחרת ההנהלה הכוללת יו"ר, גזבר, מזכיר הארגון ושני חברי הנהלה נוספים.

לצורך פעילותו קיימות בארגון ועדות שונות, כגון:
# חטיבת התוכן אשר מרכזת את כלל התוכן המקצועי המועבר לרוקחים וחברי ארגון: מבזק שבועי הנשלח דרך דואר אלקטרוני, כתב העת של הארגון "הקפסולה", אתר האינטרנט של הארגון, ערבי פארמה קלאב, לימודי המשך וכנסים. 
# הוועדה לקידום רוקחות מייעצת אשר עוסקת בהגדרת הרוקחות המייעצת וניסוח ניירות עמדה ופילות למען חקיקה בנושא.
# ועדה מקצועית אשר עוסקת בקידום פעולות חקיקה והגדרות מקצועיות.

== פעילויות הארגון==
הארגון מקדמת חקיקה בנושאים מקצועיים אשר מטרתה להרחיב את סמכויות הרוקח ולשפר את איכות השירות הרוקחי בארץ וכתוצאה מכך את תנאי ההעסקה של הרוקחים. בנוסף הארגון מקיים כנסים וימי עיון, קורסים מקצועיים, ופרסום עדכונים מקצועיים בדואר אלקטרוני ובכתב העת של הארגון.

== ראו גם ==
* איגוד הרוקחות הבינלאומי

== קישורים חיצוניים ==
* 
* 
* [http://www.drug.co.il/ מאגר התרופות של ארגון הרוקחות]
* 

רוקחים
קטגוריה:מדעי הרוקחות
קרקל (רכב)

הקרקל
הקרקל בשירות המשטרה. חלונותיו, וכל פנסיו (כולל הצ'קלקות), כוסו ברשתות ברזל, להתמודדות עם זריקות אבנים

הקרקל הוא רכב שטח ממוגן שתוכנן על ידי חברת פלסן סאסא הישראלית. הרכב מבוסס על שלדת רכבי הפורד מסדרה F שקוצרה לבסיס גלגלים באורך 2.84 מטר. קיצור השלדה נעשה בחברה בארצות הברית.
לקרקל מיגון מרוכב והוא תוכנן במקור כאפשרות חלופה לרכבי הסופה בצה"ל, אך מאז פותחו מספר דגמים.

הקרקל הוצג לראשונה בתערוכת AUSA בארצות הברית באוקטובר 2005 ומאז הוצג במספר תערוכות שונות ברחבי העולם. בין היתר הוצג דגם בעל מיגון קרמי כבד שיועד להצגה לצבא ארצות הברית, כמו כן ב-2008 חברת Oshkosh הציגה דגם של הקרקל שתחת שמה. הקרקל מוצג בחו"ל בשם "סנד-קאט" (חתול חולות).

הקרקל משרת בארץ את המשטרה ואת כוחות משמר הגבול. הדגם עליו הוא מבוסס הוא פורד F-350 מקוצר.

קיים דגם המשרת בצה"ל בשם גרניט, המשמש לאיסוף מודיעין. דגם זה החליף את הרקון שהיה מבוסס על ההאמר.

==מפעילות==
* – בצה"ל משרת דגם הטיגריס המתקדם כרכב בט"ש וכגרניט, בשירות מג"ב והימ"מ.
*
* – בשירות צבא היבשה האזרי והיחידות המיוחדות.
* – מופעלים על ידי שירות הביטחון האוקראיני משנת 2017.
* – 25 כלי רכב בשימוש המשטרה הצבאית הבולגרית.
*
*
*
*
* אל סלבדור – 50 כלי רכב נרכשו ובשירות צבא סלבדור למשימות ביטחון פנים ומלחמה בפשיעה.
* – מספר כלים בשימוש משטרת קולומביה ועוד 22 כלי רכב בצבא קולומביה.
* צ'ילה – בשירות כוחות הז'נדמריה של צ'ילה.
*
*
* אוגנדה – 5 כלי רכב עם עמדות מרגמה של סולתם בשירות.

== קישורים חיצוניים ==

* [http://www.jeepolog.com/forums/content.php?r=1864 פלסן קרקל במבחן שטח, מאתר ג'יפולוג]
* [http://www.4x4.co.il/articles/printarticle.aspx?articleId=7709 קרקל – העידן החדש, באתר 4X4]
* [https://web.archive.org/web/20100719014219/http://dover.idf.il/IDF/News_Channels/bamahana/2010/271/9.htm המשטרה ומג"ב מקבלים את כלי הרכב המשוריין "קרקל", באתר דובר צה"ל]
* [https://web.archive.org/web/20120909232645/http://dover.idf.il/IDF/News_Channels/today/09/08/0604.htm ה"גרניט" יורד לעזה, באתר דובר צה"ל]
* 
*

==הערות שוליים==

קטגוריה:כלי רכב צבאיים
קטגוריה:אמצעי לחימה ישראליים
קטגוריה:כלי רכב שהושקו ב-2005
קטגוריה:משטרת ישראל: אמצעים
קטגוריה:כלי רכב שיוצרו בישראל
קטגוריה:חתוליים בתרבות
עגלון (עיר מקראית)

העיר המקראית עֶגְלוֹן מופיעה במקרא לראשונה, בסיפור על מלכה דְּבִיר אשר נמנה עם חמשת מלכי האמורי שהביס יהושע בן נון כאשר נחלץ לעזרתם של תושבי העיר גבעון, כאמור:
.

לפי המתואר במקרא, יהושע הביס את צבאם של חמשת המלכים ורדף אותם עד חורמה. עגלון הוחרבה בידי צבאו של יהושע שהצליח להגיע עד לחומות העיר ולפרוץ אותם אחרי הטלת מצור כבד על העיר: .

האזכור האחרון של עגלון מופיע בתקופת ההתנחלות, בו מסופר שהעיר נכללה בנחלת שבט יהודה: .

בתרגום השבעים כתוב בפסוקים המצוטטים לעיל "עדולם" במקום עגלון. זוהי סיבה אפשרית לכך שאוסביוס ומתרגמו היירונימוס הקדוש איחדו באונומאסטיקון את עגלון ואת עדלם לעיר אחת: 

ניתן להסביר את הקשר בין השמות "עגלון" - "עדולם" ע"פ חילופי אותיות הסמוכות

==זיהוי העיר בארכאולוגיה==
דעות החוקרים נחלקו בשאלת זיהויה של העיר עגלון. ויליאם אולברייט הציע לזהות את תל חסי עם העיר, לאור סמיכותו ל"ח'רבת עג'לאן" הביזנטית, אולם לא נמצא כל ממצא בשטח המאשר או סותר זיהוי זה, ייתכן שהשם נדד לחורבה הביזנטית בעקבות העיר המקראית הקדומה.
מרטין נות זיהה את העיר בתל עיטון,
ויש המזהים אותה דווקא בתל בית מירסים.

בהסתמך על הזיהוי של עגלון בתל חסי, מציע יהודה אליצור תוכנית אסטרטגית לכיבוש שערי ההר וניתוק יושבי פנים הארץ באמצעות כיבוש מקדה, לבנה, לכיש ועגלון אשר כיבושן מפורט בתיאור מיוחד ביחס לשאר הערים בכיבושי יהושע.

==קישורים חיצוניים==
* 

==הערות שוליים==

קטגוריה:יישובים עתיקים בשפלת יהודה
קטגוריה:נחלת שבט יהודה
קטגוריה:יישובי המקרא
ריינג'ר 3

ריינג'ר 3 (באנגלית: Ranger 3) הייתה משימה ששוגרה על ידי נאס"א ב-26 בינואר 1962 על מנת לחקור את הירח במסגרת תוכנית ריינג'ר. מטרת הגשושית הייתה לשדר תמונות של פני הירח במהלך 10 הדקות שקדמו להתרסקותה על פניו, לשחרר קפסולת סייסמוגרף אל עבר הקרקע, לאסוף מידע על קרינת גמא במהלך מסעה, לבחון פעילות רדאר על פני הקרקע הירחיים ולהמשיך בבחינת רכיבי גשושיות הריינג'ר על מנת לסייע בתכנון חלליות עתידיות לחקר הירח. עקב תקלות מספר החטיאה הגשושית את הירח ב-35,000 ק"מ ונכנסה למסלול סביב השמש.

==מבנה הגשושית==
ריינג'ר 3 הייתה הראשונה בתוכנית מ"בלוק 2" של גשושיות הריינג'ר. היא הייתה בגובה 3.1 מטרים וכללה קפסולה בקוטר 650 מ"מ שכוסתה בעץ בלזה לריכוך נחיתתה, מנוע לתיקון מסלול, מנוע ראשי שדחפו 22.6 kN ובסיס משושה ברוחב 1.5 מטרים עשוי זהב וכרום. אנטנת צלחת לטווח רחוק חוברה לבסיס. שני לוחות סולאריים דמויי כנפיים באורך 5.2 מטרים מקצה לקצה נפרשו משני צדי הבסיס זמן קצר לאחר השיגור. אלו טענו סוללה חשמלית במשקל 11.5 ק"ג שקיבולתה 1 קילו-ואט-שעה (kW·h). הגשושית נשלטה באמצעות מחשב, מערכת עיקוב ומערכת בקרה שנשלטה מכדור־הארץ. הניווט בוצע באמצעות חיישני ארץ ושמש, גירוסקופים ורקטות קטנות. מערכת הטלמטריה כללה שני משדרים, האנטנה לטווח רחוק ואנטנה נוספת. בקרה תרמית הושגה על ידי צבע לבן, לוחות זהב וכרום ויריעת פלסטיק כסופה.

בין הכלים המדעיים שנשאה הגשושית נכללו:
* מצלמת טלוויזיה אשר הניבה פריים אחד שלם בכל 10 שניות.
* ספקטרומטר קרינת גמא על מוט באורך 1.8 מטרים.
* מד גובה רדארי.
* סייסמוגרף בתוך קפסולה שיועדה לבצע "נחיתה קשה" על הירח.
הסייסמוגרף (שקיבל את השם "טונטו") היה בתוך הקפסולה יחד עם מגבר, משדר, מערכת בקרת מתח, אנטנת "קרוסלה" ו-6 סוללות שיכלו לספק אנרגיה חשמלית למכשירי הקפסולה למשך 30 יום. הקפסולה, ששקלה 42.6 ק"ג, אמורה הייתה להתרסק על הירח במהירות של 130-160 קמ"ש. מטרת המכ"ם הייתה לבחון השתקפויות מפני הירח אך גם ליזום את היפרדות הקפסולה מהחללית ואת הפעלת רקטות הבלימה של הגשושית במהלך התרסקותה.

==המשימה==
המשימה תוכננה לשיגור על־גבי משגר אטלס-אג'ינה B, לבצע תיקון מסלול ולהתרסק על קרקע הירח תוך צילום פניו. בגובה 21.4 ק"מ מפני הירח הייתה הקפסולה משוחררת, ומתרסקת בנפרד על הירח כאשר רצועות עץ בלזה שציפו אותה מרככות את הנחיתה.

ריינג'ר 3 שוגרה ב-26 בינואר 1962, בשעה 20:30 UTC, מנמל החלל קייפ קנוורל שבפלורידה. פקודות שגויות שנמסרו למשגר האטלס-אג'ינה B גרמו לו להכניס את הגשושית למסלול מעבר אל הירח במהירות גבוהה מדי. תיקון מסלול שגוי שבוצע לאחר מכן גרם לגשושית להגיע אל הירח 14 שעות מוקדם מהמתוכנן ויחד עם זאת להחטיאו ב-36,793 ק"מ ב-28 בינואר 1962. תקלה במחשב מנעה ממנה לשדר תמונות של הירח. לאחר שחלפה על פני הירח נכנסה למסלול סביב השמש. למרות הגדרתה ככישלון, היא סיפקה מידע הנדסי שימושי במהלך טיסתה יחד עם מדידות ראשונות של שטפי קרינת גמא במערכת השמש.

==קישורים חיצוניים==

*[https://web.archive.org/web/20100806172144/http://solarsystem.nasa.gov/missions/profile.cfm?Sort=Target&Target=Moon&MCode=Ranger_03 פרופיל המשימה] באתר נאס"א 

קטגוריה:תוכנית ריינג'ר
אלון בצעננים

250px
עמק צעננים במפה מהמאה ה-17
 אֵלוֹן בְּצַעֲנַנִּים הוא שמו של אתר מקראי בדרום נחלת שבט נפתלי, בין הירדן ובין הר תבור, הנזכר מספר פעמים בתנ"ך ובכתבי חז"ל.

האתר נזכר תחילה בספר יהושע בתיאור גבולות נחלת שבט נפתלי: .

באלון בצעננים נטו את אהליהם בני שבט הקיני, ובהם יעל אשת חבר הקיני ובני משפחתה. בספר שופטים מוזכר אלון בצענים, אף כי הקריאה המקובלת היא בצעננים, כאתר שבו הרגה יעל את סיסרא שר הצבא של יבין מלך חצור: .

אל האתר הגיע גם ברק בן אבינועם ברודפו אחרי סיסרא, ובו נודע לו על הריגתו; ובכך הושלמה נבואת דבורה לברק על העתיד להתחולל במערכה הצבאית כנגד יבין וצבאו.

בתקופת התלמוד זוהה האתר המקראי בידי אמוראי ארץ ישראל עם העיירות בנות זמנם איילון ו- אגנייא דקדש: .

== זיהוי ומשמעות השם ==
במחקר הוצע לזהות את אלון בצעננים עם בקעת יבנאל, ששמה כפי שהשתמר הוא "סהל אלאחמא", ולחלופין עם אתר בשם שג'רת אל-כלבּ. יש הסוברים גם כי אלון בצעננים ואלון בצענים הם שני אתרים שונים, כאשר אלון בצעננים הוא בדרום נחלת שבט נפתלי ואילו אלון בצענים הוא בתל אל-קדיס שבבקעת מגידו, ממזרח ללג'ון.

הבלשן והגאוגרף יואל אליצור מציע כי פירוש המילה המקראית אֵלוֹן הוא מישור, וכי הכוונה למישור המשופע שבין הר תבור לבקעת יבנאל, באזור שדמות דבורה וכפר כמא.

פרופ' אנסון רייני הציע לקבל את גרסת הכתיב ולקרוא אותה בִּצְעֹנִים (בִּיצְעוֹנִים), מלשון בֶּצַע כֶּסֶף. לפי הנחה זו היה עץ אלון מקודש באזור מגידו, מקום קרבות רבים בהיסטוריה, לידו נהגו לחלק את השלל לאחר הקרבות, כנאמר בשירת דבורה: "בָּאוּ מְלָכִים נִלְחָמוּ אָז נִלְחֲמוּ מַלְכֵי כְנַעַן בְּתַעְנַךְ עַל מֵי מְגִדּוֹ בֶּצַע כֶּסֶף לֹא לָקָחוּ", .<ref>פרופ' אנסון רייני בסמינר מתקדם בחוג לארכאולוגיה באוניברסיטת תל אביב, שנות ה-80 של המאה ה-20. לא ידוע אם ההצעה פורסמה גם בכתובים.</ref> 

==לקריאה נוספת==
* הערך: אלון בצעננים, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 822.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 61, 72.
* ישעיהו פרס, ידיעות, א, ג, (תרצ"ג-תרצ"ד), עמ' 26.
* יואל אליצור, מקום בפרשה, גאוגרפיה ומשמעות במקרא, הוצאת ידיעות אחרונות, 2014, עמ' 125-118.

==קישורים חיצוניים==
*זאב ויסמן, [http://books.google.co.il/books?id=CCjaStrpYE4C&pg=PA123&lpg=PA123&dq=אלון+בצעננים&source=bl&ots=bCny_aWb_a&sig=VKz0do5pxuMcI--g6Ls2h9GGugY&hl=iw&sa=X&ei=auoRT-DRJZCE-waR96nmAg&ved=0CEkQ6AEwBjgK#v=onepage&q=אלון%20בצעננים&f=false מבוא למקרא], הוצאת האוניברסיטה הפתוחה
* [http://www.daat.ac.il/encyclopedia/value.asp?id1=186 ביאור השם "אלון" המופיע במקרא], באתר דעת

==הערות שוליים==

קטגוריה:אתרי המקרא
קטגוריה:כנען
קטגוריה:נחלת שבט נפתלי
קטגוריה:הגליל התחתון
Java Standard Edition

Java Platform, Standard Edition או Java SE היא פלטפורמה נפוצה לתכנות בשפת Java. זוהי פלטפורמת ג'אווה המשמשת ליצירת יישומים חוצי-פלטפורמות המיועדים לשימוש כללי. Java SE מורכבת מהמכונה הווירטואלית של ג'אווה (JVM) אשר נדרשת להרצת תוכניות ג'אווה, ביחד עם קבוצת ספריות תוכנה הנדרשות כדי לאפשר לתוכניות אלה להשתמש במערכות קבצים, ממשקים גרפיים, גישה לרשת, וכדומה.

בעבר, מגרסה 1.2 עד לגרסה 1.5, Java SE נקראה Java 2 Platform, Standard Edition או J2SE. ה-"SE" משמש כדי להבחין בין הפלטפורמה ה"סטנדרטית" לבין הפלטפורמות Java EE ו-Java ME. במקור, ה-"2" נועד כדי להדגיש את השינויים הגדולים שהוצגו בגרסה 1.2, אבל השימוש בו הופסק בגרסה 1.6.

אחד מהמשחקים שמשתמשים בJava Platform Edition הוא Mincraft.

== ראו גם ==
* Java (פלטפורמת תוכנה)
* Java ME
* Java EE

קטגוריה:Java
לנה גוברמן

לנה גוברמן (נולדה ב-1978) היא אמנית, ומאיירת ישראלית.

== ביוגרפיה ==
נולדה בברסט שבבלארוס ועלתה בגיל שתים עשרה עם משפחתה.
סיימה תקשורת חזותית בבצלאל ב-2003. ומאז זכתה שלוש פעמים בציון לשבח בפרס בן-יצחק של מוזיאון ישראל, וכן בפרס שטרן להישגים מיוחדים בתחום האיור. לנה מאיירת בתחומים רבים ומגוונים. השתתפה כמעצבת הדמויות הראשית בסרטם של קולין בראדי וכריסטופר ריב - “גיבור של כולם" ("Everyone's Hero"). איירה לעיתונים ישראליים ובהם הארץ וגלובס בטכניקות דיגיטליות ורישום. בספריה היא משתמשת במגוון טכניקות ובהם אף תפירה (לספר "ברחוב ירמיהו").

גוברמן היא המנהלת האמנותית והמעצבת הראשית של הסרט איפה אנה פרנק מאת הבמאי הישראלי ארי פולמן.

== ספרי ילדים שאיירה ==
* "אני אוהב", מאת יהונתן גפן, הוצאת דביר, 2005
* "שובבות רעננה", מאת ויקי (ויקטור) אייל, הוצאת גוונים, 2006
* "בועות הסבון של גלי", מאת אבירמה גולן, הוצאת כנרת, 2006 (ציון לשבח של פרס מוזיאון ישראל לאיור ספר ילדים לשנת 2008 )
* "ברחוב ירמיהו", מאת לבי דאון הוצאת כנרת, 2008 (ציון לשבח של פרס מוזיאון ישראל לאיור ספר ילדים לשנת 2010)
* "דודה מרגלית נפלה אל השלולית", מאת נורית זרחי, הוצאת דביר, 2011 ( ציון לשבח של פרס מוזיאון ישראל לאיור ספר ילדים לשנת 2012 )

==חיים אישיים==

גוברמן גרה בקריית אונו עם בעלה ושני ילדיה.

==קישורים חיצוניים==

* 

* 
* 
* 
* [http://ha-pinkas.co.il/?p=7056 פרופיל אמנית – לנה גוברמן] באתר "הפנקס"

==הערות שוליים==

קטגוריה:זוכי פרס בן-יצחק
קטגוריה:מאיירות ישראליות
קטגוריה:מאיירים ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:עולות בשנות ה-1990
קטגוריה:עולים בשנות ה-1990
קטגוריה:רמת גן: אישים
קטגוריה:ישראליות ילידות בלארוס
קטגוריה:ישראלים ילידי בלארוס
קטגוריה:אמניות ישראליות
קטגוריה:ישראליות שנולדו ב-1978
קטגוריה:ישראלים שנולדו ב-1978
לוקאס פילם

לוקאס פילם (באנגלית: Lucasfilm) היא חברה אמריקאית להפקת סרטי קולנוע וסדרות טלוויזיה, החברה ממוקמת בסן פרנסיסקו, קליפורניה. החברה ידועה בשל זיכיון מלחמת הכוכבים ואינדיאנה ג'ונס ובהובלה ופיתוח של אפקטים מיוחדים, קול והנפשה ממוחשבת.

לוקאס פילם נוסדה על ידי ג'ורג' לוקאס בשנת 1971, בעיר סן רפאל שבקליפורניה בארצות הברית. מרבית פעילות החברה עברה לסן פרנסיסקו בשנת 2005. חברת וולט דיסני רכשה את לוקאס פילם בשנת 2012 בהערכת שווי של 4.06 מיליארד דולר ומאז היא האחראית על הזיכיונות והפצתם.

== חברות בת ==
* Industrial Light & Magic – אפקטים חזותיים
* ILM Immersive (לשעבר ILMxLAB)
* Skywalker Sound – עיצוב סאונד
* Lucasfilm Games (לשעבר LucasArts) – פיתוח משחקי וידאו
* Lucasfilm Animation – אנימציה
** Lucasfilm Animation Singapore (נסגרה בסוף 2023) – חטיבת האנימציה בסניגפור
* Lucas Licensing – רישוי ומרצ'נדייז
* Lucas Books – ספרים
* Lucasfilm Story Group (הוקמה בשנת 2012)

== פילמוגרפיה ==
{| class="wikitable"
|+
!שנה
!סרט
!בימוי
|-
|1973
|אמריקן גרפיטי
| rowspan="2" |ג'ורג' לוקאס
|-
|1977
|מלחמת הכוכבים
|-
|1979
|עוד אמריקן גרפיטי
|ביל נ. נורטון
|-
|1980
|האימפריה מכה שנית
|אירבין קרשנר
|-
|1981
|שודדי התיבה האבודה
|סטיבן ספילברג
|-
| rowspan="2" |1983
|שובו של הג'דיי
|ריצ'רד מרקוונד
|-
|היה היה פעמיים
|ג'ון קוטי וצ'ארלס סוונסון
|-
|1984
|אינדיאנה ג'ונס והמקדש הארור
|סטיבן ספילברג
|-
| rowspan="2" |1985
|לטינו
|הסקל ווקסלר
|-
|מישימה: חיים בארבעה פרקים
|פול שרדר
|-
| rowspan="2" |1986
|המבוך
|ג'ים הנסון
|-
|הווארד הברווז
|ווילארד הוויק
|-
| rowspan="3" |1988
|ווילו והנסיכה
|רון הווארד
|-
|טאקר: האיש וחלומו
|פרנסיס פורד קופולה
|-
|המסע לעמק החלומות
|דון בלות'
|-
|1989
|אינדיאנה ג'ונס ומסע הצלב האחרון
|סטיבן ספילברג
|-
|1994
|רוצחי ארץ הרדיו
|מל סמית'
|-
|1999
|מלחמת הכוכבים: פרק 1 - אימת הפנטום
| rowspan="3" |ג'ורג' לוקאס
|-
|2002
|מלחמת הכוכבים: פרק 2 - מתקפת המשובטים
|-
|2005
|מלחמת הכוכבים: פרק 3 - נקמת הסית'
|-
| rowspan="2" |2008
|אינדיאנה ג'ונס וממלכת גולגולת הבדולח
|סטיבן ספילברג
|-
|מלחמת הכוכבים: מלחמת המשובטים
|דייב פילוני
|-
|2012
|זנבות אדומים
|אנתוני המינגוויי
|-
| rowspan="2" |2015
|קסם מוזר
|גרי רידסטרום
|-
|מלחמת הכוכבים: הכוח מתעורר
|ג'יי ג'יי אברמס
|-
|2016
|רוג אחת: סיפור מלחמת הכוכבים
|גארת' אדוארדס
|-
|2017
|מלחמת הכוכבים: אחרוני הג'דיי
|ריאן ג'ונסון
|-
|2018
|סולו: סיפור מלחמת הכוכבים
|רון הווארד
|-
|2019
|מלחמת הכוכבים: עלייתו של סקייווקר
|ג'יי ג'יי אברמס
|-
|2023
|אינדיאנה ג'ונס וחוגת הגורל
|ג'יימס מנגולד
|-
! rowspan="5" |יפורסם בהמשך
|סרט מלחמת הכוכבים של טאיקה וואיטיטי ללא שם
|טאיקה וואיטיטי
|-
|סרט מלחמת הכוכבים של ריאן ג'ונסון ללא שם
|ריאן ג'ונסון
|-
|סרט מלחמת הכוכבים של שרמין אובייד צ'ינוי ללא שם
|שרמין אובייד צ'ינוי
|-
|סרט מלחמת הכוכבים של ג'יימס מנגולד ללא שם
|ג'יימס מנגולד
|-
|סרט מלחמת הכוכבים של דייב פילוני ללא שם
|דייב פילוני
|-
|2026
|המנדלוריאן וגרוגו
|ג'ון פאברו
|}

== קישורים חיצוניים ==

* 

* [http://lucasfilm.com/ לוקאס פילם] - האתר הרשמי של החברה
* 

*
קטגוריה:ערכים שבהם תבנית בריטניקה אינה מתאימה
קטגוריה:חברות אמריקאיות להפקת סרטים
עין אלדין

עֵין אלדין (בפרסית: عین الدین) הוא כפר הממוקם כ-66 ק"מ מדרום-מזרח לתבריז, במחוז בוסתאן-אבאד (בנפת תיכמה-דאש) שבפרובינציית מזרח אזרבייג'ן באיראן. בכפר 2,514 תושבים.

הכפר משתרע על שטח של 120 דונם ובגובה 1,679 מ' מעל פני הים. אזור עֵין אלדין תחום בהרים רבים. הגבוהים והחשובים שבהם הם הר קוש-אותאראן, הר אק, והר מהראלי.

תושבי הכפר כולם הם דוברי אזרית ומוסלמים מהזרם השיעי התריסרי, הדת הרשמית במדינה.

==קישורים חיצוניים==

קטגוריה:מזרח אזרבייג'ן: יישובים
מכתשית יבשה

מכתשית יבשה היא בעיה רפואית קלה המתרחשת בלסת לאחר עקירת שן. מהות הבעיה היא אי הגלדה והיסגרות רגילה של מכתש העקירה, ולעיתים כתוצאה מכך גם זיהומים במקום. מצב מכתשית יבשה מלווה בכאב עז אשר לעיתים מוקרן לכיוון אזורים שונים בפנים (בהתאם למיקום השן ולפריסת העצבים).

==רקע==
בתהליך ריפוי בריא של עקירת שן, מתפרק קריש דם אשר נוצר בתוך מכתש העקירה כתוצאה מדימום בזמן העקירה, ויוצר תשתית לרקמת העצם והחניכיים אשר ימלאו את החלל שנוצר כתוצאה מהפעולה הכירורגית. לעיתים מסיבות שונות כגון צחצוח שיניים או שטיפת מקום העקירה בזמן הסמוך לעקירה, לא נוצר קריש דם בתחתית חלל העקירה, והדבר מביא לחשיפת עצם החניכיים, לכניסת מזהמים שונים אל חלל העקירה, ולהאטה משמעותית בקצב היסתמות החור, בשל מחסור בתשתית דם הנחוצה לכך. עצבוב צפוף יחסית של האזור גורם לתחושת הכאב העז.

טיפול בתופעה בצורה אקטיבית לא קיים, ויש להמתין ימים עד שבועות עד היסתמות החור. בזמן ההחלמה יש לשמור לבל יזדהם הפצע וכן ניתן להקל על הכאב בעזרת משככי כאבים.
אופציה נוספת להקלה בכאב היא טיפול רפואי בו מנקים את המכתשית מחיידקים ומזון ושמים גזה (פד) עם חומרי הרגעה על האזור על מנת למנוע כאב חד ועוצמתי מן העצב.
הטיפול נעשה ע״י רופא מוסמך.

קטגוריה:מחלות חלל פה, בלוטות רוק ולסתות
Tag team

קרב "Tag team" אשר מתנהל בין שני צוותי מתאבקים
בהיאבקות מקצועית, המונח "Tag team" מתייחס לסוג קרב בו שני מתאבקים או יותר משתפים פעולה כצוות. הם בדרך כלל מתאבקים במספר זהה של יריבים. על פי כללי ההיאבקות המקצועית, רק מתחרה אחד מכל צוות רשאי להיכנס לזירה בכל פעם בעוד שהשותפים ממוקמים בפינה מסוימת מחוץ לזירה. בכל רגע נתון יכול כל מתאבק שנמצא בזירה להתחלף עם שותפו לצוות בתנאי שהצליח לטפוח על כתפו או ידו של שותפו שנמצא מחוץ לזירה.

קרב ה-Tag team הראשון נערך בשנת 1901 בסן פרנסיסקו שבארצות הברית. מנהלי תחרויות ההיאבקות בסן פרנסיסקו הגו סוג קרב זה כדי לשפר את הערך הבידורי שבקרבות ההיאבקות על מנת להעלות את הפופולריות של הספורט. הפופולריות של קרובות ה-Tag team החלה לצבור תאוצה מחוץ לסן פרנסיסקו רק במהלך שנות ה-30 של המאה ה-20. אליפות ה"עולם" הראשונה של קרבות ה-Tag team נערכה במהלך שנות ה-50 המוקדמות בסן פרנסיסקו. בהמשך החלו להיערך אף קרבות Tag team בהם מעורבים שלושה צוותים.

בדרך כלל, כל צוות Tag team כולל שני מתאבקים ולכן תחרויות אלה נקראים לעיתים "קרבות זוגות" בעברית. באירוע סדרת ההשרדות (Survivor Series) של ה-WWE המופעים העיקריים הם מספר קרבות של ארבעה מול ארבעה מתאבקים, כאשר הצוות המנצח הוא זה שהצליח להדיח את כל המתאבקים של הצוות השני. בדרך כלל הצוותים מאוגדים לפי מכנה משתף כלשהו (למשל: מתאבקים אמריקאים נגד מתאבקים זרים) או כחלק מהעלילה לפי מניע משותף ויריבות בין קבוצות, וזאת כדי להגביר את העניין בקרבות אלה.

עם השנים הפך המונח "Tag team" פופולרי גם כדי לתאר מקרים בהם שני אנשים או יותר משתפים פעולה כאשר כל אחד פעיל לסירוגין, למשל צמד אשר משתף פעולה בעת קיום דיבייט מול אדם אחר ואשר נוהג להתחלף באופן תדיר על מנת להתיש ולגבור על הצד השני. 

==צוותי "Tag team" בולטים==
צוות ה-"Tag team" הנודע "The Hardy Boyz" ([[מאט הארדי וג'ף הארדי)]]
* D-Generation X (טריפל H ושון מייקלס)
* Brothers of Destruction (קיין והקברן)
* The Hardy Boyz (מאט הארדי וג'ף הארדי)
* E & C (אדג' וכריסטיאן)
* הדאדליז (מוכרים גם כ-Team 3D ב-TNA) (באבא ריי דאדלי ודי-בון דאדלי)
* New Age Outlaws (רוד דוג ובילי גאן - הופיעו גם ב-TNA בשם The James Gang)
* Harlem Heat (בוקר טי וסטיבי ריי)
* האחים סטיינר (סקוט סטיינר וריק סטיינר)
* The Road Warriors (הוק ואנימל)
* The Hart Foundation (ברט הארט וג'ים ניידהארט)

==ראו גם==
* היאבקות מקצועית

==קישורים חיצוניים==

Tag team
קוסטה קונקורדיה

דופן הפגועה של קוסטה קונקורדיה]]
קוסטה קונקורדיה נטויה על צידה
קוסטה קונקורדיה (באיטלקית: Costa Concordia) הייתה אוניית תענוגות איטלקית בת 17 סיפונים וקיבולת של 3,700 נוסעים. בראשית 2012 עלתה האונייה על שרטון וטבעה חלקית כאשר היא נוטה על צידה. ב-2014 חולצה האונייה ונגררה לפירוק.

==מבנה האונייה==
האונייה נמצאת בבעלות חברת קוסטה קרוז, חברה בת של קבוצת קרניבל שבשליטת . קוסטה קונקורדיה הייתה מהאוניות הגדולות בעולם ואורכה הכולל היה 290.20 מטר ועלות בנייתה הסתכמה ב־450 מיליון אירו. הספא באונייה השתרע על שני סיפונים, וכלל בריכה פנימית. הסיפון העליון הכיל שתי בריכות שחייה, וגג הזזה מזכוכית, על מנת להבטיח לנוסעים נוף ים גם במזג אוויר סוער. האונייה שייטה בים התיכון.

==טביעת האונייה==
ב-13 בינואר 2012, במהלך הפלגה שגרתית מול חופי איטליה, עלתה האוניה על שרטון מול חופי מונטה ארג'נטריו וחור באורך של כ-50 מטרים נפער בצידה השמאלי. בעקבות חדירת מים, נטתה האוניה על צדה והחלה לשקוע, אולם לא טבעה כליל. מרבית הנוסעים חולצו ללא פגע, אך 32 נוסעים נספו ו-64 נוסעים נפצעו. התאונה אירעה בתשע בערב, שעתיים אחרי שהאונייה יצאה מנמל צ'יוויטווקיה בדרכה לסאבונה, תחנתה הראשונה בהפלגה מתוכננת בת שבעה ימים בים התיכון. בזמן האירוע, היו על סיפון האונייה 3,229 נוסעים ו-1,023 אנשי צוות.

הנזק לחברות הביטוח בעקבות התאונה מוערך במיליארד דולר. חברת "קוסטה קרוז" הציעה סך 11 אלף אירו לכל אחד מהנוסעים שלא נפגעו גופנית במהלך הטביעה והחילוץ, כפיצוי על אובדן חפצים אישיים ונזק נפשי. חלק מהנוסעים קיבלו הצעה זו, ואחרים שקלו הגשת תובענה ייצוגית לפיצוי גבוה יותר.

==חילוץ האונייה==
ב-16 בספטמבר 2013, לאחר הכנות ממושכות, החלו שתי חברות המתמחות בחילוץ אוניות בחילוץ האונייה לקראת פירוקה. בשלב הראשון בחילוץ הועמדה האונייה על כנים מבטון שנבנו בקרקעית הים.

ב-26 בספטמבר 2013 נמצאו שתי גופות של בני אדם שנעדרו מאז האסון. השרידים נמצאו סמוך למבנה המרכזי של האונייה.

ב-2 בפברואר 2014 נהרג צוללן ספרדי בעת שעבד בחילוץ שרידי האונייה. הוא נחתך ממתכת חדה מתחת למים ודימם למוות. הצולל חולץ בהכרה, אך מאמצי ההחייאה כשלו.

ביולי 2014 הושלמה העברת האונייה למצב ציפה, לשם גרירתה לפירוק.

קברניט האונייה, פרנצ'סקו סקטינו, הועמד לדין, הורשע בהריגה ונדון ל-16 שנות מאסר.

== קישורים חיצוניים ==

* [http://www.ynet.co.il/home/0,7340,L-4346-59853,00.html ניצולים וכבאים על האירוע], באתר ynet
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טביעת אוניות בים התיכון
קטגוריה:אוניות נוסעים
קטגוריה:ספינות טרופות
קטגוריה:אסונות ב-2012
קטגוריה:חיפוש וחילוץ תת-מימיים
קטגוריה:2012 באיטליה
ארנולד לחובסקי

ארנולד בוריסוביץ לָחוֹבְסקי (ברוסית: Арнольд Борисович Лаховский; באנגלית: Lakhovsky; 1880 – 1937) היה צייר יהודי יליד אוקראינה, שהיה אחד מן המורים הראשונים בבית הספר לאמנות "בצלאל, בית מדרש לאמנות ולמלאכות-אמנות".

==קורות חיים==

לחובסקי נולד בשם אהרן ברקוביץ בשנת 1880 בעיר צ'רנוביל שבפלך קייב של האימפריה הרוסית (כיום באוקראינה). הוא למד אמנות באודסה ואחר כך במינכן.

בשנת 1903 יצר לחובסקי פורטרט של חיים נחמן ביאליק, שהיה אחד התיאורים הראשונים של המשורר. בשנת 1909 עלה לחובסקי לארץ ישראל, בעקבות הזמנתו של בוריס שץ, ושימש כמחליפו של מורה בצלאל שמואל הירשנברג.

עם בואו לארץ ישראל השתכן לחובסקי בביתו של הסופר ש. בן-ציון. נחום גוטמן, בנו של בן-ציון, תיאר בדיעבד את ביקורו של לחובסקי בביתם. על פי גוטמן יצר לחובסקי בביקור זה כמה עבודות ובהם "תמונת כושי יושב על שרפרף מעשן נרגילה, נופים של חול וים, ופורטרט שעשה מפרופסור שץ". לאחר כשנה חזר לחובסקי לסנקט פטרבורג. ב-1912 מונה שם כפרופסור לאמנות.

בשנת 1925 היגר לחובסקי לפריז, שם הציג בכמה מוזיאונים וגלריות לאמנות. בשנת 1933 היגר לארצות הברית, שם לימד בבית הספר לאמנות של מוזיאון בוסטון לאמנות.

לחובסקי נפטר בניו יורק בשנת 1937.

==גלריה==
<gallery>
File:Bezalel, 1913.jpg|לחובסקי (מימין) עם בוריס שץ לפני בניין בצלאל (1909)
File:Lakhovsky Conversation.jpg|השיחה, 1935 בקירובשמן על עץ, גובה 51 ס"מ, אורך 61 ס"מ
File:Arnold Borissowitsch Lachowski - Selfportrait.jpg|דיוקן עצמי של לחובסקי
</gallery>

==קישורים חיצוניים==

==הערות שוליים==

קטגוריה:ציירים יהודים אוקראינים
קטגוריה:ציירים ישראלים
קטגוריה:ציירים ביישוב
קטגוריה:ציירים יהודים רוסים
קטגוריה:אמנים יהודים אוקראינים
קטגוריה:סגל בצלאל, בית מדרש לאמנות ולמלאכות-אמנות
קטגוריה:אנשי העלייה השנייה
קטגוריה:ילידי 1880

קטגוריה:נפטרים ב-1937